  
ZAPISNIK 32. SJEDNICE VMO-a Donje Svetice

održane 18. 12. 2023. u 18:30 sati u prostorijama mjesne samouprave Mjesnog odbora Volovčica, Kriška 20


Prisutni članovi Vijeća:

1. Valentina Bedeković
2. Goran Radovanović
3. Davor Nikolić
4. Mirko Tomić
5. Dijana Požgaj
6. Lucija Marić
7. Milena Žganjer


Predsjedava Valentina Bedeković, predsjednica Vijeća

Zapisnik vodi: Valentina Bedeković

Predsjednica konstatira da je nazočno 7 od ukupno 7 članova Vijeća, što znači da Vijeće može pravovaljano odlučivati, te otvara 32. sjednicu Vijeća Mjesnog odbora.

Valentina Bedeković, predsjednica Vijeća Mjesnog odbora Donje Svetice
pozdravlja vijećnike Vijeća Mjesnog odbora Donje Svetice. Zahvaljuje svima na dolasku.

Daje prijedlog zapisnika sa 31. sjednice na razmatranje.
Zapisnik je jednoglasno verificiran.

Predsjedavajuća pita vijećnike ima li dodataka dnevnom redu. Dnevni red 31. sjednice jednoglasno je prihvaćen uz jednu primjedbu.

Primjedba u zapisniku. U zaključku iz točke 3.5od prošle sjednice- treba pisati da je riječ o stazi koja prolazi između ograde vrtića i HAŠK-a, a spaja se na kraj Negovečke ulice.

D N E V N I     R E D:
1. Financijski plan za 2024.
2. Plan MKA za 2024.
3. Nacrt prijedloga Odluke o izmjeni i dopuni Odluke o mjestima za trgovinu
                   na malo izvan prodavaonica i tržnica na malo koja se odvija na pokretnim
                   napravama i o vanjskom izgledu pokretnih naprava i privremenih građevina
4. Prijedlog odluke o izmjenama Odluke o davanju u zakup i na drugo korištenje
                   površina javne namjene
5. Aktualna komunalna problematika
6. Razno: izvješća, pitanja i prijedlozi



Ad 1. Financijski plan za 2024.

Temeljem provedene rasprave, Vijeće jednoglasno donosi 




FINANCIJSKI PLAN
Mjesnog Odbora Donje Svetice
za 2024.

Članak 1.
Financijski plan Mjesnog odbora Donje Svetice za 2024. (dalje u tekstu: Plan) sastoji se od:

PRIHODA:									42.940,00 €
RASHODA:									42.940,00 €

	Članak 2.

	Prihodi i rashodi iz članka 1. Plana su:

	1. PRIHODI

	KONTO
	NAZIV KONTA
	IZNOS
(€)

	PRIHODI MJESNOG ODBORA UKUPNO
	42.940,00

	6711
	PRIHODI ZA FINANCIRANJE RASHODA POSLOVANJA
	42.940,00

	
1. RASHODI

	KONTO
	NAZIV KONTA
	IZNOS
(€)

	RASHODI MJESNOG ODBORA UKUPNO
	42.940,00

	Izvor 1.1. OPĆI PRIHODI I PRIMICI
	15.940,00

	3291
	NAKNADE ČLANOVIMA VIJEĆA MJESNOG ODBORA
	11.940,00

	3299
	OSTALI NESPOMENUTI RASHODI POSLOVANJA MJESNOG ODBORA
	4.000,00

	Izvor 4.1. PRIHOD OD KOMUNALNE NAKNADE
	27.000,00

	3232
	USLUGE TEKUĆEG I INVESTICIJSKOG ODRŽAVANJA - PMKA MO
	27.000,00





Ad 2. Plan MKA za 2024.
Temeljem provedene rasprave, Vijeće jednoglasno donosi 

Plan malih komunalnih akcija
Mjesnog odbora Donje Svetice za 2024. godinu

1. Ovim se planom, u skladu s planiranim sredstvima i izvorima financiranja, utvrđuju poslovi i iznos sredstava za obavljanje komunalnih djelatnosti redovitog održavanja nerazvrstanih cesta u dijelu koji se odnosi na asfalterski program na području Mjesnog odbora Donje Svetice, a koji nisu obuhvaćeni drugim programom.

2. Planirana sredstva za financiranje radova iz točke 1. ovog Plana iznose ukupno 27.000,00 eura.

3. Izvršitelj radova iz točke 1. ovog Plana je Zagrebački holding d.o.o., Podružnica Zagrebačke ceste (u daljnjem tekstu: Izvršitelj).

4. Asfalterski program obuhvaća uklanjanje dotrajalog asfaltnog zastora kolnika na nerazvrstanim cestama, prilagođavanje po visini poklopaca komunalnih instalacija i sanaciju podloge na pojedinim slabim mjestima ako se uoče nakon uklanjanja asfalta i presvlačenje novim asfaltom u punoj širini kolnika, a sve u cilju produljenja eksploatacije prometnica. Radovi na asfaltiranju nerazvrstanih cesta izvode su sukladno važećem Cjeniku za održavanje nerazvrstanih cesta na području Grada Zagreba u 2024., u dijelu koji se odnosi na radove asfaltiranja i većih sanacija kolničke konstrukcije, izrađenom od strane Izvršitelja.
	
5. Mjesni odbor, u svrhu realizacije ovog Plana, posebnim će zaključkom utvrditi nerazvrstane ceste koje će biti uvrštene u asfalterski program.

6. Mjesni odbor, u suradnji sa gradskim upravnim tijelom nadležnom za poslove mjesne samouprave te Izvršiteljem, brine o provedbi ovog Plana.

7. Ovaj Plan sastavni je dio Plana komunalnih aktivnosti Gradske četvrti Peščenica - Žitnjak u 2024.


Ad 3. Nacrt prijedloga Odluke o izmjeni i dopuni Odluke o mjestima za trgovinu
na malo izvan prodavaonica i tržnica na malo koja se odvija na pokretnim
napravama i o vanjskom izgledu pokretnih naprava i privremenih građevina

Temeljem provedene rasprave, Vijeće jednoglasno prihvaća 
Nacrt prijedloga Odluke o izmjeni i dopuni Odluke o mjestima za trgovinu
na malo izvan prodavaonica i tržnica na malo koja se odvija na pokretnim
napravama i o vanjskom izgledu pokretnih naprava i privremenih građevina


Ad 4. Prijedlog odluke o izmjenama Odluke o davanju u zakup i na drugo korištenje površina javne namjene


Temeljem provedene rasprave, Vijeće jednoglasno prihvaća Prijedlog odluke o izmjenama Odluke o davanju u zakup i na drugo korištenje površina javne namjene.


Ad 5. Aktualna komunalna problematika

5.1.Prijedlog izgradnje nogostupa u Ivanićgradskoj ulici, kod brojeva 40-52, stražnja ulica, između Doma za starije Park i Doma zdravlja. Milena predlaže, na prijedlog susjeda, da se tamo napravi pločnik, zbog sigurnosti kretanja svih stanara, a poglavito korisnika Doma zdravlja i Doma za starije, koje ta cesta spaja. Cesta je nedavno asfaltirana, ali nije dodan pločnik i smatramo da je to potrebno napraviti.
Vijenik Goran Radovanović misli da kad  se napravi nogostup, ionako će se tamo parkirati auti.
Dijana Požgaj i Goran kažu da su onda potrebni stupići. Davor se slaže i kaže da moramo zatražiti i stupiće protiv nepropisnog parkiranja.

                                                       Z A K LJ U Č A K
o rješavanju komunalne problematike

Vijeće Mjesnog odbora Donje Svetice predlaže Vijeću Gradske četvrti Peščenica-Žitnjak da u Plan komunalnih potreba uvrsti

-   projektiranje izgradnju nogostupa na stražnjem dijelu Ivanićgradske ulice, između brojeva 40-52, stražnja ulica, između Doma za starije Park i Doma zdravlja. Riječ je o zapadnom dijelu katastarske čestice 4325/1.
               - U projekt je potrebno uvrstiti i postavljanje stupića protiv parkiranja na nogostup.

5.2.  Primili smo sljedeći upit građana:
Na raskrižju ulica Planinske i Donje Svetice, na potezu od Planinske ulice (iz smjera Heinzlove ulice) kada se skreće ulijevo prema Branimirovoj ulici, stvaraju se velike gužve, ali se odvodi i do  potencijalno opasne situacije. Posjedujem i fotografije o jednoj prometnoj nesreći koja se tamo dogodila dana 12. studenoga 2023., koje mogu dostaviti na zahtjev. 

Naime, ukoliko se "uđe"u raskrižje i čeka se da svi automobili prođu (koji nastavljaju smjer po Planinskoj ulici) kako bi se moglo skrenuti u ulicu Donje Svetice prema Branimirovoj, svaki put se već upali crveno svjetlo dok se uspije skrenuti. 
Nažalost nema postavljenog dopunske svjetleće strelice za smjer ulijevo, a isto već postoji kada se iz smjera Donje Svetice skreće ulijevo u Planinsku ulicu dalje prema Borongajskoj. 

Molim vas za informaciju ukoliko ne možete pomoći s navedenim problemom kome se dalje moram obratiti jer svaki put ulazak u to raskrižje predstavlja potencijalnu opasnost od sudara, a što mi se skoro prije par dana i dogodilo.”

VMO Donje Svetice već je to zatražilo zaključkom i poslali smo požurnicu u lipnju 2023., ali dosad ništa nije poduzeto. Poslat  ćemo ponovno požurnicu .


Ad 6. Razno: izvješća, pitanja i prijedlozi


6.1. Poslati požurnicu za stupiće na Ivanićgradskoj, kod škole i Admirala.


6.2. Plan potreba u zajednici.

Rok za donošenje Plana je do kraja siječnja.
Trebamo smisliti prijedloge već sada, da bismo u siječnju mogli donijeti konkretne prijedloge, s troškovnicima.
-Dijana predlaže predstavu za zaštitu umirovljenika. 550 eura po predstavi.
-Dijanin idući prijedlog. Oslikavanje zidnih površina učeničkim radovima nastalim u likovno literarnom natječaju Kvart kakav želim, koji smo održali u suradnji s osnovnom školom Fran Krsto Frankopan.
Pošto se na zidove Doma za starije i nemoćne Peščenica i škole Frank Krsto Frankopan, koje smo originalno planirali oslikati to ne smije raditi, jer su nedavno energetski obnovljene,  ideja je da možda dogovorimo s HEP-om i oslikamo trafostanice. Cijena koju je jedan umjetnik ponudio za oslikavanje i radionicu s učenicima je 1700 eura + PDV 400 eura.
-Milena predlaže da se za Dan žena organizira  podjela cvijeća, da npr. djeca iz škole odnesu cvijeće  u teglama u Dom umirovljenika.

[bookmark: _GoBack]6.3. Primamo upite o mogućnosti korištenja prostora MO-a, a mi nemamo prostor nego ga dijelimo s MO Volovčica.
Imali smo ideju da pokušamo dobiti prostor u Domu za starije i nemoćne Peščenica, ali to smo zaustavili jer smo se nadali da bismo mogli pronaći prikladniji prostor, pa čak i kupiti prostor. Međutim, kako od toga nema ništa, razmotrit ćemo ponovno opciju u Domu za starije.
Milena predlaže da tražimo izgradnju na gradskom zemljištu gdje je nedavno srušena jedna zgrada, u Lonjičkoj ulici.

Dovršeno u 19:00 sati.

Zapisnik vodila:
Valentina Bedeković



KLASA:024-08/23-003/2380
URBROJ:251-13-11-11/008-23-3 
Zagreb, 18. prosinca 2023.

                 Predsjednica Vijeća Mjesnog odbora
              Donje Svetice
           							        Valentina Bedeković
















